Sarabische Alphabet (arabisch:  الأبجدية العربية u200e  al-abdschadiyya al-ʿarabiyya ) is sAlphabet vu da arabischn Språch und wiad in untaschialiche Variantn aa fias Peasische, Uigurische, Urdu, Paschtu und ãndare Språchn heagnumma. DVariantn vu da arabischn Språch kimmt mid 28 Buchståm aus, ned midgrechnt san då de Hüifs- und Vokalzeichn und sZeichn fian Köihkopfvaschlusslaud. Bis auf 6 Ausnãhmen gibts fia an jedn Buchståm via Schreibweisn, je nåchdem ob a alloa steht oda nåch links, rechts oda beidseitig mid am ãndan Zeichn vabundn is. De ãndan Buchtståm hãm zwoa Schreibweisn: a isoliade und a nåch rechts vabundene Foam. De vaschiedenen Schreibweisn san zum Teu gãnz ähnlich, zum Teu åwa immens untaschiadlich. Gschrim wiad sArabische wia aa dHebräische Schrift und ãndare vawãndte Systeme vu rechts nåch links.